**Visoka škola strukovnih studija  
za obrazovanje vaspitača  
Novi Sad**

**IZVEŠTAJ SA DVANAESTE SEDNICE SKUPŠTINE STUDENTSKE KONFERENCIJE AKADEMIJA STRUKOVNIH STUDIJA SRBIJE**

Sednici, koja je održana dana 06.11.2016. godine u Palati Srbije, prisustvovali smo Milan Kozomara (u svojstvu gosta) i ja (Milica Milovac-predstavnik naše škole i novi član SKASSS-a).

Tačke, kojima je posvećena pažnja na sednici su:

1. Overa mandata novim članovima SKASSS-a
2. Izbor predsednika SKASSS-a
3. Izbor predstavnika i članova Skupštinskih odbora
4. Izbor predstavnika SKASSS-a u NSVO
5. Izbor regionalnih koordinatora, za regione: Beograd, Centralni i Južni
6. Tekuća pitanja

-Na samom početka sednice, pažnja je posvećena studentima sa visoke poslovne škole iz Beograda, radi rasprave o regularnosti izbora novog predstavnika, što je trajalo nešto manje od 1h (40-45min.)

-Overa mandata, kao i izbori predstavnika protekli su u najboljem redu, skoro jednoglasno za svaki predlog.

-Tačku o tekućim pitanjima, ili kako već možemo da je nazovemo „razno“ otvorena je pričom o višijadi. Predlozi za mesto održavanja višijade 2015/16 su Bugarska, Srbija i Grčka. S obzirom na to da direktori nisu za Bugarsku, a studenti nisu za Srbiju, najverovanije će i ove godine zemlja održavanja višijade biti Grčka. Razlozi za to su: dovoljno veliki kompleks hotela, niske cene, ne dovoljno blizu, da studenti imaju iznenadne posete, a ni previše daleko, tako da se ni vreme u putu neće izgubiti. Nakon razmena mišljenja o višijadi (gde smo se kolega Milan i ja složili da bude u Grčkoj), s obzirom na to da je tačka o tekućim pitanjima, javila sam se za reč, kako bih mogla da postavim pitanje vezano za debatne klubove (da kolege, koje su već radile na tome mogu da nas upute na prve korake), međutim, nisam dobila očekivani odgovor, ili bolje rečeno, nisam dobila ni jedan odgovor, s toga je jedna od narednih tema za raspravu bila Zlatibor, koja je svakako i trebala da bude, s tim što je moje pitanje bilo dobar motiv za osnivanje debatnih klubova širom Srbije u višim školama...  
Predloženo je da na Zlatiboru, jedna od tema bude osnivanje debatnih klubova, prvi koraci. Bilo je reči da je prošle godine na skupu tog tipa bila priča o pisanju CV-a, što lično smatram da je veoma korisno za svakog studenta ponaosob, i smatram da bi jedno takvo predavanje moglo da se održi i u našoj školi, za naše studente.

-Sednica je trajala oko 3h.

Milica Milovac